# Donald Trump

| Donald Trump |
| --- |
|  |
| Melumato şexsi |
| Dewlete |
Dewletê Yewbiyaeyê Amerika |
| Cınsiyet |
Camêrd |
| Cayê biyayışi |
Jamaica Hospital Medical Center |
| Biyayış | 14 Heziran 1946 |
| Wendış |
Fordham University, The Wharton School, The Kew-Forest School, New York Military Academy û University of Pennsylvania |
| Gure |
Kar vıraştoğ, Kardevıster, siyasetkar, Ardkarê showê kayan, real estate entrepreneur, Vıraştoğê TV, vıraştoğê filmi, nuştekar, kayker, chief executive officer, tucar, merdımê kari û Dekewter |
| Fıkır |
Republican Party |
| Zıwani |
İngılızki û İngılızkiyo Amerikan |
| Hempar |
Melania Trump |
| Domani |
Donald Trump Jr., Ivanka Trump, Eric Trump, Tiffany Trump û Barron Trump |
| Maye |
Mary Anne MacLeod Trump |
| Pi |
Fred Trump |
| İtıqad |
Nondenominational Christianity |
| Şar |
White Americans |
| Keyepele |
donaldjtrump.com |
| İmza |  |

**Donald Trump** (b. Heziran 14, 1946; Queens, New York) karcamêrd, siyasetkar, idarekar u nuştekaro Amerikano. Trump New York de maya xo ra ameyo dınya, u be kalıkê xo ra piya ameyê Amerika. Piyê cı bon u keye roştêne. Donald Trump zi serê serranê 1960yan de lisa ra riyê şiyayış u halê xırabi ra abırriyo, mecbur mendo ke lisa ra veciyo. Dıme ra kewto Akademiya Askeri. İta ra tepiya zi serra 1968ıne de Pennsylvania de Wharton Institute de tehsilê manecementi diyo. Uca ra dıma zi dukanê piyê xo de karê payi kerdo. Rıçıkê cı Almano. Hirê reyi zeweciyayo u zewecanê cı ra panc qıcê xo estê.

"Partiya Cumhuriyetwaze" (*Republican Party*) ra seba weçinıtena serekiye rê, weçinıtışê serra 2016ıne de bi namzed. Tışrinê Peyêni de no weçinıtış vıst ra xo dest û bi serekê dewleta DAYê 45ın. O do tarixê 20 Çıle 2017i de serdariya DAYi serdaro ewroyên Barack Obama ra bıgêro.

## Vatışê cı

Ey cêniyan, keynan, mısılmanan, barkeran, qazetan u ê binan sero xeylê vatışi vatê. Ey vato ke heme cêniyan peran seyd kenê, namzede Hillary Clintone rê vato tıya cêniyê da mendebura, spikerê TV FOXi Megyn Kellyi rê kıfıri kerdê, vato eke ez serdar bena, ez izıne nêdana mısılmani bêrê Amerika. Vatışê ey zaf sansasyoni u verapeyi (*tepkiy*) gırewtê.

## Weçıniyayışê DAYi

Donald Trumpi, weçinıtışê Dewletanê Yewbiyayeyan de zêdêr sıpêyan, camêrdanê sıpêyan, dewıcan, nêwendan u bêkaran ra reyi gırewtê. Wına zi weçinıtış vıst ra xo dest.

## Kerdışê cı

Donald Trumpi raver weçinayış vısto ra xo dest, bi serdarê Dewletanê Yewbiyaey. Ey raver Ofiso Oval ra bustê serdarê İngıltere Winston Churchilli miyan ra darıto we, des u panc qerar namey more kerdê, waşto ke sinorê Meksika ra yew dês vırazo, Meksika ra pere waşto, labelê Meksika waştışê cı qebul nêkerdo Amerika rê ameyışê şaranê Irak Suriya, Yemen, İran, Sudan, Somalya u Libya kerdê yesax.

## Çapkerdışê cı

* Trump, T. Schwartz, *The Art of the Deal* (ISBN 5-557-09901-8)
* Trump, C. Leerhsen, *Trump: The Art of Survival* (ISBN 0-446-36209-3)
* Trump, K. Bohner, *Trump: The Art of the Comeback* (ISBN 0-8129-2964-0)
* Trump, C. Leerhsen, *Trump: Surviving at the Top* (ISBN 0-394-57597-0)
* Trump, M. McIver, *Trump: Trump: How to Get Rich* (ISBN 1-4000-6327-2)
* Trump, *Trump: The Way to the Top: The Best Business Advice I Ever Received* (ISBN 1-4000-5016-2)
* Trump, *Trump: Think Like a Billionaire: Everything You Need to Know About Success, Real Estate, and Life* (ISBN 1-4000-6355-8)
* Trump, *Trump: The Best Golf Advice I Ever Received* (ISBN 0-307-20999-7)
* Trump, R. Kiyosaki, *Why We Want You to Be Rich: Two Men - One Message*, (ISBN 1-933914-02-5)
* Trump, M. McIver, *Trump 101: The Way to Success* (ISBN 978-9944-186-10-0)

## Çımeyi

|  |  |
| --- | --- |
|  | Arşivê Embarê Wikimedya de heqa Donald Trump de vêşêri multimedya esta. |